b'\n_START_ARTICLE_\nDominik Livakovi\xc4\x87\n_START_SECTION_\nKlupska karijera\n_START_PARAGRAPH_\nRo\xc4\x91eni Zadranin karijeru je po\xc4\x8deo brane\xc4\x87i za klub iz svoga rodnog grada. Za Zadar debitirao je u sezoni 2012./13. gdje je pokazao svoj talent. U \xc4\x8detiri sezone skupio je 104 nastupa za svoj klub koji su mu omogu\xc4\x87ili transfer u najtrofejniji hrvatski klub, Dinamo Zagreb._NEWLINE_Odlaskom Eduarda Carvalha Livakovi\xc4\x87 je postao prvi vratar zagreba\xc4\x8dkog kluba. Debitirao je 2. listopada 2016. godine na derbiju protiv splitskog Hajduka.\n_START_SECTION_\nReprezentativna karijera\n_START_PARAGRAPH_\nPrvi poziv za reprezentaciju dobio je pod vodstvom izbornika Ante \xc4\x8ca\xc4\x8di\xc4\x87a za prijateljsku utakmicu protiv Moldavije. Bio je i na \xc5\xa1irem popisu za Euro, ali na njega nije bio kona\xc4\x8dno pozvan. Prvi nastup za A selekciju upisao je na China Cupu protiv reprezentacije \xc4\x8cilea. Tako\xc4\x91er je bio jedan od tri vratara na svjetskom nogometnom prvenstvu u Rusiji 2018. godine, no zavr\xc5\xa1io je kao jedini igra\xc4\x8d za reprezentaciju koji nije upisao niti jedan nastup na utakmici svjetskog prvenstva._NEWLINE_Svoj slu\xc5\xbebeni debitantski nastup zabilje\xc5\xbeio je na utakmici protiv reprezentacije Engleske u sklopu UEFA Lige nacija, 12. listopada 2018. godine na stadionu Rujevica u Rijeci.'